cyanic-selkie/wikianc huggingface dataset:
கதிரியக்க அணுக்கரு
இந்த உமிழ்வுகள் அயனியாக்க கதிர்வீச்சாகக் கருதப்படுகின்றன. ஏனெனில் அவை மற்றொரு அணுவில் இருந்து எலக்ட்ரான் விடுவிக்கும் அளவுக்கு போதுமான சக்திவாய்ந்தவையாக உள்ளன. கதிரியக்கச் சிதைவு ஒரு நிலையான அணுக்கருவை உருவாக்கும் அல்லது சில நேரங்களில் புதிய நிலைப்புத்தன்மை அற்ற மற்றொரு அணுக்கருவை உற்பத்தி செய்யும், இப்புதிய அணுக்கரு மேலும் சிதைவுக்கு உட்படும். கதிரியக்கச் சிதைவு என்பது ஒற்றை அணுக்களின் மட்டத்தில் நிகழ்கின்ற ஒரு சீரற்ற செயல்முறையாகும்: ஒரு குறிப்பிட்ட அணு எப்போது சிதைவுறும் என்று கணிக்க முடியாது. எனினும், ஒரு தனிமத்தின் திரட்டப்பட்ட தனித்தனி அணுக்களின் சிதைவு வீதம், அதனால் ஏற்படும் அத்திரட்டின் அரை ஆயுட்காலம் முதலியவற்றை அளந்தறியப்பட்ட சிதைவு மாறிலியைக் கொண்டு கணக்கிடலாம். ஒரு கதிரியக்கத் தனிமத்தின் அரை ஆயுட்காலம் என்பது அதில் உள்ள அணுக்களில் பாதியளவு சிதைவடைய ஆகும் காலமாகும். கதிரியக்கத் தனிமத்தில் ஆரம்பத்தில் உள்ள அனைத்து அணுக்களின் மொத்த ஆயுட்காலத்திற்கும் அதிலுள்ள மொத்த அணுக்களின் எண்ணிக்கைக்கும் உள்ள விகிதம் சராசரி ஆயுட்காலம் எனப்படும். சிதைவு மாறிலியைப் பயன்படுத்தி சராசரி ஆயுட்காலத்தைக் கணக்கிடலாம். கதிரியக்க அணுக்கருக்கள் இயற்கையாகத் தோன்றுகின்றன அல்லது செயற்கையாக அணுக்கரு உலைகளில், சைக்ளோட்ரான்களில், துகள் முடுக்கிகளில் அல்லது கதிரியக்க அணுக்கரு ஆக்கிகளில் செயற்கையாக தோற்றுவிக்கப்படுகின்றன. 60 நிமிடங்களுக்கு அதிகமான அரை ஆயுட்காலம் கொண்ட 760 கதிரியக்க அணுக்கருக்கள் அறியப்படுகின்றன. இவற்றில் 32 அணுக்கருக்கள் புவி தோன்றுவதற்கு முன்பிருந்தே பிரபஞ்சத்தில் இருந்திருக்கலாம் என்று கணிக்கப்பட்டுள்ளது. குறைந்தபட்சம் மேலும் 60 கதிரியக்க அணுக்கருக்களாவது இயற்கையில் கண்டறியக்கூடியதாக இருக்கின்றன. இவை ஆதிகால அணுக்கருக்களின் சேய் அணுக்கருக்களாகவோ அல்லது அண்ட கதிர்வீச்சால் பூமியில் இயற்கையான உற்பத்தி மூலம் தோன்றிய கதிரியக்க அணுக்கருக்களாகவோ உள்ளன. 2400 கதிரியக்க ஐசோடோப்புகளுக்கும் மேற்பட்டவை 60 நிமிடத்திற்கும் குறைவான அரை ஆயுட்காலத்தைக் கொண்டவையாக உள்ளன. இவற்றில் பெரும்பாலானவை செயற்கை முறையில் தயாரிக்கப்பட்டவையாகும். குறைந்த ஆயுட் காலத்தைக் கொண்டிருப்பவையாகவும் உள்ளன. 254 கதிரியக்க ஐசோடோப்புகள் மட்டுமே நிலைப்புத்தன்மை கொண்டவை என்பதை ஒப்பிட்டு அறிந்து கொள்ளலாம்.
அனைத்து வேதியியல் தனிமங்களும் கதிரியக்க ஐசோடோப்புகளைக் கொண்டுள்ளன. இலேசான தனிமமான ஐதரசன் உலோகம் கூட டிரிட்டியம் என்ற நன்கு அறியப்பட்ட கதிரியக்க ஐசோடோப்பைக் கொண்டுள்ளது. ஈயத்தைக் காட்டிலும் கனமான தனிமங்களும் டெக்னீசியம்  மற்றும் புரொமெத்தியம் போன்ற தனிமங்களும் கதிரியக்க ஐசோடோப்பை மட்டுமே கொண்டுள்ளன. காமா கதிர் அல்லது அதிக ஆற்றல் கொண்ட அணுக்கரு துகள் மனித உடலினுள் செல்லும்போது உயிரியல் அமைப்பின் மொத்த செயல்பாடும் பாதிப்பு உள்ளாகிறது. இது உடல்வழி அல்லது மரபு வழி பாதிப்பாக அமைகிறது. கதிரியக்கக் கதிர்வீச்சினால் உருவாகும் இயிரியல் விளைவுகள் மூன்று வகைகளாகப் பிரிக்கப்படுகின்றன. மீளக்கூடிய குறுகிய கால விளைவுகள், மீளமுடியாத நீண்ட கால விளைவுகள், மரபு வழி விளைவுகள் என்பன அவையாகும். மிகச் சிறிய அளவிலான கதிர் வீச்சுக்கு உட்படும்போது முடி உதிர்தல், தோல் பாதிப்புகள் போன்றவை ஏற்படும். அதிக கதிர்வீச்சுக்கு உட்படுவதால் இரத்தப் புற்று நோயும் உயிருக்கு ஆபத்தான நிலையும் கூட ஏற்படலாம்.
கதிர்வீச்சு ஏற்படுத்தும் மரபுவழிப் பாதிப்புகள் மிகவும் மோசமானவையாகும். கதிர்விச்சுகள் இனப்பெருக்க செல்களில் உள்ள மரபு அணுக்களைப் பாதிக்கும். இதனால் ஏற்படும் விளைவுகள் ஒரு சந்ததியில் இருந்து மற்றொரு சந்ததிக்கு கடத்தப்படுகின்றன.
கதிரியக்க மருத்துவம்
கதிர் மருத்துவத்திற்கான கதிரியக்க ஓரிடத்தான்கள் என்பன கதிர் மருத்துவத்திலும் அணுக்கரு மருத்துவத்திலும் பயன்படுத்தப்படும் ஓரிடத்தான்களைக் குறிக்கும். அணு உலைகளின் மற்றொரு முக்கிய பயன் அவைகள் மருத்துவம், தொழில்துறை, ஆய்வு, பயிர்தொழில் என பலதுறைகளிலும் அதிகம் பயன்படும் கதிர் ஓரிடத்தான்களைப் பெற உதவுதலாகும். கோபால்ட்-60, இருடியம்-192, தங்கம்-198, பாசுபரசு-32, தூலியம்-167, யுரோப்பியம்-154, -155 போன்றவை நியூட்ரான்களின் மோதலால்  கிடைக்கின்றன. சீசியம்-137 போன்றவை சில எரிகோலில் (Fuel rods) துணைப்பொருட்களாகப் பெறப்படுகின்றன.
மேலும் சில குறுகிய கால அரைவாழ்வுடைய கதிர் ஓரிடத்தான்களான கார்பன்-11, நைட்ரசன்-13, ஆக்சிசன்-15, ஃபுளூரின்-18 போன்றவை சைக்ளோட்டிரான் உதவியுடன் பெறப்படுகின்றன.
மின் உற்பத்தி
அணுஉலை அல்லது அணு அடுக்கு என்பன அணுக்கரு தொடர்வினையினைத் தொடங்கி, அதனைக் கட்டுப்பாட்டில் வைத்து, பொதுவாக மின் உற்பத்திக்கும் சில சமயங்களில் கப்பல்களை இயக்கவும் பயன்படும் காப்பான ஒரு அமைப்பாகும். இக்கருவியில் கருப்பிளவையின் போது தோன்றும் மிக அதிகமான வெப்பமானது நீர்ம அல்லது வளிம பொருட்களால் எடுத்துச் செல்லப்பட்டு, மின்னாக்கியின் சுழலியினை இயக்கப் பயன்படுகிறது. இதன் பயனாக மின்சாரம் பெறப்படுகிறது.
மேற்கோள்கள்
பகுப்பு:கதிரியக்கம் பகுப்பு:ஓரிடத்தான்கள் பகுப்பு:அணுக்கருவியல் பகுப்பு:அணுக்கரு வேதியியல்
ஐவன் டீயாஸ்
கர்தினால் ஐவன் டீயாஸ் (Ivan Cardinal Dias) கத்தோலிக்க திருச்சபையின் ஓர் இந்தியக் கர்தினால் ஆவார். இவர் உரோமையில் அமைந்துள்ள மக்களுக்கு நற்செய்தி அறிவிப்புப் பேராயம் என்னும் வத்திக்கான் செயலகத் துறையின் தலைவராக 2006இலிருந்து 2011 வரை பணியாற்றி ஓய்வுபெற்றார். முன்னதாக இவர் இந்தியாவின் மும்பை உயர்மறைமாவட்டப் பேராயராக 1996-2006 காலகட்டத்தில் பணியாற்றினார். திருத்தந்தைத் தூதரக அலுவலராக பால்க்கன் நாடுகள், கிழக்கு ஆசியா, மேற்கு ஆப்பிரிக்கா போன்ற பகுதிகளில் பணியாற்றினார். இவர் 2001இல் கர்தினாலாக உயர்த்தப்பெற்றார்.
இளமைப் பருவமும் குருத்துவப் பணியும்
ஐவன் டீயாஸ் மும்பை நகரின் ஒரு குடியிருப்புப் பகுதியாகிய பந்த்ரா (Bandra) என்னும் இடத்தில் போர்த்துகீசிய-இந்திய வழியில் கார்லோ நாஸாரோ டீயாஸ் (இறப்பு: 1953) என்பவருக்கும் மரியா மார்த்தின்ஸ் டீயாஸ் (இறப்பு: 1991) என்பவருக்கும் மகனாக 1936ஆம் ஆண்டு ஏப்பிரல் 14ஆம் நாள் பிறந்தார். அவர்தம் தந்தை மகாராட்டிர மாநில உள்துறையில் கீழ்நிலைச்செயலராகப் பணியாற்றியவர்.
ஐவனின் உடன்பிறந்த மூன்று சகோதரர்களுள் ஒருவர் இந்திய இராணுவத்தில் துணைநிலைப் படைத் தளபதியாகவும் இன்னொருவர் மருத்துவராகவும் பணியாற்றினர்.
இயேசு சபையினர் நடத்தும் புனித தனிஸ்லாஸ் பள்ளியில் படிப்பை முடித்துவிட்டு, ஐவன் மும்பை உயர்மறைமாவட்ட குருத்துவக் கல்லூரியில் சேர்ந்து, 1958ஆம் ஆண்டு, திசம்பர் 8ஆம் நாள் கர்தினால் வலேரியன் கிராசியாஸ் என்பவரால் குருவாகத் திருநிலைப்படுத்தப்பட்டார். புனித ஸ்தேவான் பங்கில் 1961 வரை அருட்பணி புரிந்தார். பின் உரோமை நகரில் மேற்படிப்புக்காகச் சென்றார்.
உரோமையில் ஐவன் டீயாஸ் திருத்தந்தை ஆட்சி கல்வியகத்திலும் (Pontifical Ecclesiastical Academy), இலாத்தரன் பல்கலைக்கழகத்திலும் பயின்று 1964ஆம் ஆண்டு திருச்சபைச் சட்டத்துறையில் முனைவர் பட்டம் பெற்றார்.
வத்திக்கான் வெளியுறவுத் துறைப் பணி
1965இலிருந்து 1973 வரை ஐவன் டீயாஸ் டென்மார்க், சுவீடன், நோர்வே, ஐஸ்லாந்து, பின்லாந்து, இந்தோனேசியா, மடகாஸ்கார், ரீயூனியன், கோமோரோ தீவுகள், மொரீசியசு போன்ற நாடுகளில் திருத்தந்தைத் தூதரக அலுவலராகப் பணியாற்றினார்.
வத்திக்கானுக்குத் திரும்பிவந்து, ஐவன் டீயாஸ் சோவியத் யூனியன், பால்ட்டிக் நாடுகள், பெலருஸ், உக்ரைன், போலந்து, பல்கேரியா, சீனா, வியத்நாம், லாவோஸ், கம்பூச்சியா, தென் ஆப்பிரிக்கா, நமீபியா, லெசோத்தோ, சுவாசிலாந்து, சிம்பாப்வே, எத்தியோப்பியா, ருவாண்டா, புருண்டி, உகாண்டா, சாம்பியா, கென்யா, தன்சானியா ஆகிய நாடுகள் தொடர்பான காரியங்களைக் கண்காணிக்கும் துறைத் தலைவராகப் பணியாற்றினார்.
திருத்தந்தைத் தூதுவராகவும் ஆயராகவும் நியமனம்
1987, சூன் மாதம் 20ஆம் நாள் ஐவன் டீயாஸ் கொரியா நாட்டுக்குத் திருத்தந்தைத் தூதுவராகச் சென்றார். 1991ஆம் ஆண்டு அக்டோபர் 28ஆம் நாளிலிருந்து அல்பேனியா நாட்டில் திருத்தந்தைத் தூதுவராகப் பணியாற்றினார். பல்லாண்டுகளாகப் பொதுவுடைமை ஆட்சியின் கீழ் இருந்த அந்நாட்டில் கத்தோலிக்க கிறித்தவ சமயம் தழைப்பதற்கு உழைத்தார்.
மும்பைப் பேராயராக நியமனம்
அல்பேனியா திருத்தந்தை தூதரகத்தில் பணியாற்றியதோடு ஐவன் டீயாஸின் தூதரகப் பணிக்காலம் முடிவுக்கு வந்தது. 1996ஆம் ஆண்டு நவம்பர் 8ஆம் நாள் ஐவன் டீயாஸ் மும்பை உயர்மறைமாவட்டத்தின் ஒன்பதாவது பேராயராக திருத்தந்தை இரண்டாம் யோவான் பவுலால் நியமிக்கப்பட்டார்.
கர்தினால் பதவி
2001ஆம் ஆண்டு பெப்ருவரி 21ஆம் நாள் பேராயர் ஐவன் டீயாஸ் திருத்தந்தை இரண்டாம் யோவான் பவுலால் கர்தினால் பதவிக்கு உயர்த்தப்பட்டார். அதே சமயத்தில் ஃபெர்ராத்தேல்லாவில் அமைந்த தூய ஆவிக் கோவில் கர்தினால்-குரு என்னும் பட்டத்தையும் பெற்றார்.
பெரியகரும்பூர் அகத்தீஸ்வரர் கோயில்
பெரியகரும்பூர் அகத்தீஸ்வரர் கோயில் தமிழ்நாட்டில் திருவள்ளூர் மாவட்டம், பெரியகரும்பூர் என்னும் ஊரில் அமைந்துள்ள சிவன் கோயிலாகும்.
ஐவன் டீயாஸ்
கர்தினால் பதவி
கர்தினால் டீயாஸ் வத்திக்கான் நகரத்தின் நிர்வாகம் மற்றும் பொருளாதாரம் பற்றி ஆய்வுநடத்த ஏற்படுத்தப்பட்ட குழுவில் பங்கேற்றார். 2001 செப்டம்பர்-அக்டோபர் மாதங்களில் வத்திக்கானின் நடந்த 10ஆம் ஆயர் மன்றப் பொது அமர்வில் தலைமைப் பணி ஆற்றினார்.
கர்தினால் டீயாஸும் அன்னை தெரேசாவும்
அல்பேனியாவில் திருத்தந்தை தூதுவராகப் பணியாற்றிய காலத்தில் ஐவன் டீயாஸ் அன்னை தெரேசாவோடு நட்புறவு கொண்டிருந்தார். அன்னை ஆற்றிய பணிபற்றியும் ஐவன் டீயாஸ் மிகவும் உயர்ந்த எண்ணம் உடையவர். "அன்னை தெரேசா ஏழை மக்களை அரவணைத்ததுபோல, ஒவ்வொரு கிறித்தவரும் பிற மனிதர்களைத் தேடிச் சென்று அவர்களுக்குப் பணிபுரிவதைத் தம் அன்றாட வாழ்வில் கடைப்பிடிக்க வேண்டும்" என்று கர்தினால் டீயாஸ் கூறினார். கடவுள் நம்பிக்கை இன்றைய உலகிலிருந்து மறைந்துவருவது கவலைக்குரியது என்னும் கருத்தையும் அவர் வெளியிட்டார்.
பெரியகரும்பூர் அகத்தீஸ்வரர் கோயில்
கோயில் அமைப்பு
இக்கோயிலில் அகத்தீஸ்வரர், அகிலாண்டேஸ்வரி சன்னதிகளும், விநாயகர், முருகன், நவக்கிரகம், சண்டிகேஸ்வரர், நந்தி, சிம்மம், தட்சிணாமூர்த்தி உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ஐவன் டீயாஸ்
மக்களுக்கு நற்செய்தி அறிவிப்புப் பேராயத்தின் தலைவராக நியமனம்
கத்தோலிக்க திருச்சபை பரவியிருக்கின்ற ஆசியா, ஆப்பிரிக்கா போன்ற வளரும் நாடுகள் அடங்கிய பகுதிகளில் திருச்சபைப் பணியைக் கண்காணிக்கும் பொறுப்பைக் கொண்ட மக்களுக்கு நற்செய்தி அறிவிப்புப் பேராயம் என்னும் வத்திக்கான் தலைமைச் செயலத் துறைக்குத் தலைவராக ஐவன் டீயாஸை திருத்தந்தை இரண்டாம் யோவான் பவுல் 2006ஆம் ஆண்டு மே மாதம் 20ஆம் நாள் நியமனம் செய்தார். அப்பதவியின் அடிப்படையில் கர்தினால் ஐவன் டீயாஸ் திருத்தந்தை அர்பன் பல்கலைக்கழகத்தின் பெருவேந்தராகவும் நியமனம் பெற்றார்.
75ஆம் அகவை நிறைவுற்றதும் கர்தினால் டீயாஸ் பணித்துறப்பு மடல் சமர்ப்பித்தார். அதைத் தொடர்ந்து 2011, மே 10ஆம் நாள் அவர் ஓய்வு பெற்றார். அவருக்குப் பின் ஃபெர்னாண்டோ ஃபிலோனி என்பவர் மக்களுக்கு நற்செய்தி அறிவிப்புப் பேராயத்தின் தலைவராக நியமிக்கப்பெற்றார்.
பெரியகரும்பூர் அகத்தீஸ்வரர் கோயில்
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐவன் டீயாஸ்
பிற பணிகள்
வத்திக்கான் நகரில் அமைந்துள்ள கீழ்வரும் பேராயங்களில் கர்தினால் டீயாஸ் உறுப்பினராகப் பணிபுரிகின்றார்:
கருத்துகள்
மும்பையில் பேராயராகப் பணியாற்றிய காலத்தில் ஐவன் டீயாஸ் இந்தியாவில் கிறித்தவர்களுக்கு எதிரான செயல்பாடுகள் நிகழ்வதைக் கண்டித்தார். அடிப்படைவாதம் உண்மையான சமய நம்பிக்கைக்கு எதிரானது என்று கருத்துத் தெரிவித்தார். 2001ஆம் ஆண்டு திசம்பர் மாதத்தில், மும்பையில் உள்ள எல்லா சமயங்களின் தலைவர்களையும் ஐவன் டீயாஸ் தம் இல்லத்திற்கு அழைத்து, "போராலும் பகைமையாலும் சிதறுண்ட உலகிற்கு அமைதி கொணரும் நோக்கத்திற்காக" இணைந்து உழைத்திட கருத்துப் பரிமாற்றம் நிகழ்த்த வாய்ப்பு உருவாக்கினார்.
2002இல் கத்தோலிக்க கல்வி நிறுவனங்கள் அரசு தரப்பில் நெருக்கடிக்கு உள்ளாக்கப்பட்டபோது கர்தினால் டீயாஸ் அதற்கு எதிர்ப்புத் தெரிவித்தார்.
ஒழுக்க நெறியைப் பொறுத்தமட்டில் கத்தோலிக்க மரபுக் கொள்கைகளை அவர் வலியுறுத்தினார்.
மேலும் அறிய
பகுப்பு:1936 பிறப்புகள் பகுப்பு:இந்தியக் கர்தினால்கள் பகுப்பு:வாழும் நபர்கள் பகுப்பு:2017 இறப்புகள்
ஊர்மிளா மடோண்த்கர்
ஊர்மிளா மதோண்ட்கர் (Urmila Matondkar; उर्मिला मातोंडकर) (இந்தியாவில், மகாராஷ்டிரா மாநிலத்தில், மும்பை நகரில் 1974 ஆம் ஆண்டு பெப்ரவரி 4 ஆம் திகதியன்று பிறந்த ஓர் இந்திய பாலிவுட் நடிகை ஆவார்.
இதைத் தொடர்ந்து உளரீதியான பல கதாபாத்திரங்களை ஏற்று நடித்து அவர் விமர்சன ரீதியாக பாராட்டுப் பெற்ற நடிப்புத் திறமையை வெளிப்படுத்தினார். இவற்றில், ஒரு மன நோயாளியாக அவர் நடித்த கோன் (1999), தவிர்க்க முடியாத காதல் வெறி கொண்டவராக நடித்த பியார் துனே கியா கியா (2001), ஆவியால் பீடிக்கப்பட்ட பெண்ணாக நடித்த பூத் மற்றும் இரக்கமில்லாத பழிவாங்குபவராக நடித்த ஏக் ஹசினா தி (2004) ஆகியவை அடங்கும். பூத் திரைப்படத்தில் தமது நடிப்புக்காக அவர் "சிறந்த செயல்திறனாளர்" என்னும் பிரிவில் தமது முதல் பிலிம்பேர் விருதைப் பெற்றார்; மேலும் பல விருது நிகழ்ச்சிகளிலும் சிறந்த நடிகை என்பதற்கான விருதுகளைப் பெற்றார். இதைத் தொடர்ந்து அவர் கலைப்படங்கள் மற்றும் தனிப்பட்ட திரைப்படங்களான தேஜீப் (2003), பிஞ்சர் (2003) மைனே காந்தி கோ மாரா (2005) மற்றும் பஸ் ஏக் பல் (2006) ஆகியவற்றிலும் நடித்தார்.
பிறப்பு
ஊர்மிளா மதோண்ட்கர் மும்பையில் 1974 ஆம் ஆண்டு பெப்ரவரி 4ஆந் திகதி பிறந்தார். இவருடைய தாய் மொழி மராத்தி ஆகும்.
குழந்தை நட்சத்திரமாக (1977–1983)
அவர் ஒரு குழந்தை நட்சத்திரமாகத் தமது தொழில் வாழ்க்கையைத் தொடங்கினார். இவர் கார்ம் எனும் திரைப்படம் மூலம் திரையுலகுக்கு அறிமுகமானார். அவரது ஆரம்பகாலத் திரைப்படங்களில் மிகவும் மிகவும் புகழ்பெற்ற திரைப்படமாகத் திகழ்ந்தது 1983 ஆம் ஆண்டு வெளிவந்த ஷேகர் கபூரின் மாசூம் எனும் திரைப்படமாகும்.
தொழில் முறையில் முன்னேற்றம்
வயது வந்த நடிகையாக "படே கர் கி பேட்டி" (Bade Ghar Ki Beti) என்னும் திரைப்படத்தின் மூலம் தமது திரைவாழ்க்கையை அரங்கேற்றினார். இதன் பின் அவர் ஷாருக்கான் ஜோடியாக சமத்கார் (Chamatkar) என்னும் காதல் திரைப்படத்தில் நடித்தார். 1989 இல், கமல்ஹாசனுடன் சாணக்கியன் எனும் திரைப்படத்தில் நடித்துப் பெரு வெற்றியும் கண்டார். தமது திகிலான மர்மப் படங்களுக்குப் பேர் போன ராம் கோபால் வர்மா என்னும் திரைப்பட இயக்குனருடன் அதிகப் படங்களில் அவர் இணைந்து பணியாற்றியுள்ளார். அவருடன் இணைந்து ஊர்மிளா பணியாற்றிய முதல் படம் அந்தம் என்னும் தெலுங்குத் திரைப்படமாகும். இத்திரைப்படம், 1992 ஆம் ஆண்டு துரோகி எனும் பெயரில் ஹிந்தியில் ரீமேக் செய்யப்பட்டது. அதை தொடர்ந்து, தமது முதல் பெரும் வெற்றிப் படமான தெலுங்குத் திரைப்படம் காயம் மற்றும் 1995 வருடத்துக்கான இசைத் திரைப்படமான ரங்கீலா போன்ற ஆர்.ஜி.வி பிக்சர்ஸ் தயாரித்து வெளியிட்ட பல திரைப்படங்களிலும் ஊர்மிளா நடித்துள்ளார். அத்துடன் தூர்தர்ஷனில் ஒளிபரப்பான பைபிள் கி கஹான்யன் (Bible Ki Kahaniyan) எனும் சின்னத்திரைத் தொடரிலும் நடித்துள்ளார்.
'ரங்கீலா' மற்றும் வணிக வெற்றிகள் (1994–2003)
ரங்கீலா (1995) எனும் திரைப்படத்தின் மூலம் மிலி ஜோசி (Mili Joshi) எனும் பெயரில் மீண்டும் திரைக்கு வந்தார் ஊர்மிளா. இத்திரைப்படத்தில் ஆமிர் கான் ஜோடியாக நடித்துள்ளார். இத்திரைப்படம் பல்வேறு தரப்பட்ட விமர்சகர்களாலும் விமர்சிக்கப்பட்டதாகும். இத்திரைப்படம் பாராட்டுக்களை மட்டுமன்றி பண வசூலிலும் சாதனை படைத்தது. பணத்தை இத்திரைப்படம் வசூல் செய்துள்ளது. கோமொலா எனும் இணையத்தளம் இவருடைய கவர்ச்சிகரமான நடிப்புத் திறனைப் பாராட்டியுள்ளது. இதற்காக அவர் தமது முதல் பிலிம்பேரின் சிறந்த நடிகைக்கான விருதுக்காகப் பரிந்துரைக்கப் பெற்றார். ரங்கீலா திரைப்படம் பன்னிரண்டு விருதுகளுக்காகப் பரிந்துரைக்கப்பட்டது, அவற்றில் மதோண்ட்கர் சிறந்த நடிகைக்கான விருதுக்குப் பரிந்துரைக்கப் பெற்றார். இதைத் தொடர்ந்து வந்த ஆர்ஜிவி திரைப்படங்களான தௌட் (1997), சத்யா  (1999), கோன்  (1999), மஸ்த்  (2000), ஜங்கிள்  (2000), ப்யார் துனே க்யா கியா  (2001), பூத்  (2003) மற்றும் ஏக் ஹசினா தி (2004) ஆகிய திரைப்படங்களில் ஊர்மிளா தொடர்ந்து நடித்துள்ளார்..
1997 ஆம் ஆண்டு வருடம் அவர் நடித்த ஜுதாயி திரைப்படம் வெற்றி அடைந்தது; ஆனால், தௌட், அஃப்லாடூன் போன்ற பிற வெளியீடுகள் அந்த அளவு வெற்றி பெறவில்லை. அவரது நடிப்புத் திறன் அவருக்கு பிலிம்பேர் சிறந்த துணை நடிகை விருதுக்கான பரிந்துரைப்பைப் பெற்றுத் தந்தது.
1998வது வருடம் அவர் சத்யா திரைப்படத்தில் தமது நடிப்பிற்காக மற்றொரு பிலிம்பேர் பரிந்துரைப்பைப் பெற்றார். சத்யா விமர்சன ரீதியிலும் மற்றும் வணிக ரீதியிலும் இது வெற்றிப்படமாக அமைந்தது. இத்திரப்படத்தின் பண வசூல் 690.1 மில்லியன் ஆகும்.
1999வது வருடம் மனப் பிறழ்வு அடைந்த நோயாளியாக நடித்த கோன் திரைப்படத்திற்காக அவர் பெரும் அளவில் பாராட்டப் பெற்றார். இது சுமாரான வெற்றியை அடைந்தது. ஜானம் சம்ஜா கரோ மேலும் வெற்றியடைந்தது; ஹம் தும் பே மர்த்தே ஹைன் மற்றும் கூப் சூரத் ஆகியவை வசூலில் சுமாரான வெற்றியடைந்தன.
2000 ஆம் ஆண்டுகளில் மடோண்தகர் தமது கதாபாத்திர சித்தரிப்புகளில் வலிமையான, பிரம்மாண்டமான, உளவியல் ரீதியான அம்சங்களை வெளிப்படுத்தி, விமர்சன ரீதியாக பெரும் பாராட்டுகளைப் பெற்றார். 2001 ஆம் ஆண்டில் வெளிவந்த ப்யார் துனே க்யா கியா திரைப்படத்தில் தவிர்க்க முடியாத காதல் வெறி கொண்டவராக நடித்ததற்காகப் பல சாதகமான விமர்சனங்களைப் பெற்றார் மற்றும் பல சிறந்த வில்லன்  நடிகை விருதுகளுக்கான பரிந்துரைப்பையும் பெற்றார். அத்துடன் இத்திரைப்படமும் கூட பண வசூலில் பெரு வெற்றி கண்டது, இத்திரைப்படத்தின் பண வசூல்
2003 ஆம் ஆண்டு, அவர் பல திரைப்படங்களிலும் நடித்திருந்தார். விமர்சகர்களால் பெரிதும் பாராட்டப்பட்ட பிஞ்சர் என்னும் படத்தில் அவர் 1947 இந்தியப் பிரிவினை கால கட்டத்தைச் சார்ந்த ஒரு வட இந்தியப் பெண்ணாக நடித்தார். கலீத் மொஹம்மத்தின் நாடக பாணியிலான தெஜீப் என்னும் திரைப்படத்தின் முக்கிய கதாப்பாத்திரமாக சபனா ஆசுமியுடன் இணைந்து நடித்தார். இருப்பினும் பூத் என்னும் திகிலூட்டும் திரைப்படத்தில் வெளிப்படுத்திய நடிப்புத் திறனுக்காகவே அவர் முக்கியமாகப் பாராட்டப்பட்டார். இதில் மடோண்த்கர் ஆவியால் பீடிக்கப்பட்ட ஒரு பெண்ணின் கதாபாத்திரத்தைச் சித்தரித்தார். அவரது நடிப்புத் திறன் பார்வையாளர்கள் மற்றும் விமர்சகர்களால் பெரிதும் பாராட்டப் பெற்றது. அவர் சிறந்த செயல்திறனாளர் என்னும் பிரிவில் தமது முதல் பிலிம்பேர் விருதைப் பெற்றுக்கொண்டார். மேலும், ஸ்டார் ஸ்க்ரீன் விருது (Star Screen Awards), சீ சினிமா விருது (Zee Cine Awards) மற்றும் பாலிவுட் திரைப்பட விருதுகள் போன்ற பல விருது நிகழ்ச்சிகளிலும் சிறந்த நடிகை க்கான விருதுகளைப் பெற்றார். அதன் பின் அவர் இத் திரைப்படத்திற்காக ராஜிவ் காந்தி விருது பெற்று தேசிய கௌரவமும் அடைந்தார். இது பாலிவுட்டில் அவரது சாதனைக்கு ஒரு அங்கீகாரமாக அமைந்தது.
இவரது தொடர்ச்சியான நடிப்பும் விமர்சகர்களின் பாரட்டுக்களும்
அடுத்த ஆண்டான 2005 ஆம் ஆண்டில் மற்றொரு திகில் படமான நாயினா என்னும் திரைப்படத்தில் முக்கிய கதாப்பாத்திரமாக நடித்து தமது திறமையை வெளிக்காட்ட முயன்றார்; எனினும், இத் திரைப்படம் தோல்வியுற்றது. இருப்பினும், ஜானு பருவாவின் மேனே காந்தி கோ நஹின் மாரா என்னும் கலைப் படத்தில் அனுபம் கேரின் மிகுந்த அக்கறை கொண்ட மகளாக அவர் நடித்தது சிறந்த வரவேற்பைப் பெற்றது; அவர் இரண்டாம் முறையாக சிறந்த நடிகைக்கான பாலிவுட் திரைப்பட விருதினைப் பெற்றார்.
வெற்றிகரமான நடிப்புத் தொழிலுக்கு அப்பால், அவர் ஒரு மிகச் சிறந்த நடனசிகாமணியாகவும் மதிக்கப்படுகிறார்; பல பாலிவுட் படங்களில் ஐட்டம் நம்பர் எனப்படும் கவர்ச்சி நடனங்களில் நடனமாடியுள்ளார். மிகவும் அறியப்பட்ட அவரது கவர்ச்சி நடனம் 1998 ஆம் ஆண்டில் வெளிவந்த சைனா கேட் என்ற படத்தில் சம்மா சம்மா  என்ற பாடலுக்கு அவர் ஆடியதாகும். புகழ் பெற்ற ஏனைய பாடல்களவன; லஜ்ஜா என்னும் வெற்றிப் படத்தில் இடம் பெற்ற ஆயியே ஆஜாயே என்னும் பாடலாகும். 1975 ஆம் ஆண்டில் மாபெரும் வெற்றிப் படமான ஷோலே யின் மறுவாக்கமான ராம் கோபால் வர்மா கி ஆக்  என்னும் திரைப்படத்தில் ஒரு கவர்ச்சி நடனம் ஆடுவதற்காக அவர் ஒப்பந்தம் செய்யப்பட்டார். மூலப்படத்தில் ஹெலன் ஏற்றிருந்த கதாபாத்திரத்தில் அவர் நடித்தார்.
2007 ஆம் ஆண்டு, மடோண்த்கர் ஆஷாவும் நண்பர்களும் வால்யூம் 1 என்னும் ஆஷா போன்ஸ்லேயின் இசைத் தட்டிற்காகக் குரல் அளித்தார். இதில் அவர் ஆஷாவுடன் "மெஹபூபா தில்ரூபா" என்னும் பாடலை இணைந்து பாடினார். உண்மையிலேயே, 1990 தொடக்கம் 2000 ஆம் ஆண்டுகள் வரை ஊர்மிளாவுக்கான அதிக பட்சமான பாடல்களை போன்ஸ்லே என்பவரே பாடியுள்ளார்.
2008 ஆம் ஆண்டில், 1980 ஆம் ஆண்டில் வெளிவந்த படமான கர்ஜ் என்னும் திரைப்படத்தின் மறுவாக்கமான கர்ஜ்ஜ்ஜ் என்னும் திரைப்படத்தில் அவர் ஹிமேஷ் ரேஷாமியாவுடன் இணைந்த்து நடித்துள்ளார். 2012 ஆம் ஆண்டில் வெளிவந்த டெல்லி சவாரி எனும் கார்ட்டூன் திரைப்படத்திலும் ஊர்மிளா மடோண்த்கர் நடித்துள்ளார்.
மேற்கோள்கள்
பகுப்பு:1974 பிறப்புகள் பகுப்பு:இந்தித் திரைப்பட நடிகர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:வாழும் நபர்கள் பகுப்பு:மராத்தித் திரைப்பட நடிகர்கள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள்
உத்ருத்தம்
உத்ருத்தம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டுக் கரணங்களில் தொண்ணூற்றொன்றாவது கரணமாகும்.
பாதங்களை ஊன்றி முழங்கால், இடுப்பு என்பன திரும்பும்படியாக அமைத்து, கைகளையும் முறுக்கி நின்று ஆடுவது உத்ருத்தம் என்று அழைக்கப்படுகிறது.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
ஓல்கர் வம்சம்
ஓல்கர் வம்சம் மராத்தாவின் அரசர்களாகவும்   , இந்தோரின் மன்னர்களாகவும் 1818 வரையிலும் ஆண்டவர்களாவர், அதன்பிறகு மன்னர் அரசாக பிரித்தானிய அரசின் கீழ் இருந்தனர். ஓல்கர் வம்சம், 1721-ம் ஆண்டு  பேஷ்வாக்களின் சேவையாளராக இணைந்த மல்கர் ராவ் என்பவர் சுபேதாராக பதவி உயர்ந்தவரால் துவங்கப்பட்டது. இவரை மக்கள் ஓல்கர் மன்னர் எனவும் குறிப்பிட்டனர்.
பிரித்தானிய ஆட்சியின் கீழ், ஓல்கர் மன்னருக்கு 19-குண்டு முழங்க மரியாதை செலுத்தப்பட்டது. இந்த இந்தோர் மாநிலமானது, சூன் 16, 1948-ம் நாள் இந்திய அரசுடன் இணைந்தது.
ஓல்கர்களின் ஆட்சி
left|thumb|மகேசுவரில் உள்ள அகில்யா கோட்டை thumb|தத்தா கோவிலிலுள்ள [[அகில்யாபாய் ஓல்கர்|அகில்யாபாய் ஓல்கரின் சிலை]]
வெளி இணைப்புகள்
பகுப்பு:இந்திய அரச மரபுகள் பகுப்பு:மராத்தியர்கள் பகுப்பு:இந்தோர் மாவட்டம் இந்தூர் சமஸ்தானம்
பிரித்தானியக் கொடித் தேற்றம்
யூக்ளிடிய வடிவவியலின் பிரித்தானியக் கொடித் தேற்றப்படி (British flag theorem) ABCD செவ்வகத்தின் உட்புறமுள்ள ஒரு புள்ளி P எனில், அப்புள்ளியிலிருந்து செவ்வகத்தின் ஒரு சோடி எதிர்முனைகளின் தொலைவுகளின் வர்க்கங்களின் கூடுதலும் மற்றொரு சோடி எதிர்முனைகளின் தொலைவுகளின் வர்க்கங்களின் கூடுதலும் சமமாக இருக்கும்.
இத்தேற்றத்தின் கூற்றின் சமன்பாட்டு வடிவம்:
செவ்வகத்திற்கு வெளிப்புறமுள்ள புள்ளிகளுக்கும் இத்தேற்றத்தின் கூற்று உண்மையாகும். பொதுவாக, யூக்ளிடிய வெளியிலுள்ள ஏதேனுமொரு புள்ளிக்கும் அவ்வெளியில் உட்பதிந்த எந்தவொரு செவ்வகத்துக்கும் இத்தேற்றம் பொருந்தும். P என்ற புள்ளியிலிருந்து ஒரு இணைகரத்தின் ஒவ்வொரு சோடி எதிர் முனைகளுக்குள்ள தொலைவுகளின் வர்க்கங்களின் கூடுதலை ஒப்பிட்டால் அவை சமமாக இருக்காது. அக்கூடுதல்களின் வித்தியாசம் இணைகரத்தின் வடிவமைப்பை மட்டுமே சார்ந்திருக்கும். P புள்ளியின் தேர்வைச் சார்ந்ததிருக்காது.
நிறுவல்
P இலிருந்து செவ்வகத்தின் பக்கங்கள் AB, BC, CD, AD க்கு வரையப்படும் செங்குத்துக்கோடுகள் அப்பக்கங்களை முறையே W, X, Y, Z புள்ளிகளில் சந்திக்கின்றன. அப்புள்ளிகளை இணைக்கும் நாற்கரம் WXYZ ஒரு செங்குத்து மூலைவிட்ட நாற்கரம் ஆகும்.
செங்கோண முக்கோணம் AWP இல் பித்தேகோரசு தேற்றம் பயன்படுத்த: இதேமுறையில் மற்ற மூன்று முனைகளின் தொலைகளின் வர்க்கங்கள் காண: இவற்றின் மூலம் பின்வருமாறு தேற்ற முடிவினைக் காணலாம்:
பெயர்
P இலிருந்து செவ்வகத்தின் முனைகளுக்கு வரையப்படும் கோட்டுத்துண்டுகளும், நிறுவலுக்காக வரையப்பட்ட செங்குத்துக்கோடுக்ளும் சேர்ந்து கிட்டத்தட்ட ஐக்கிய இராச்சியத்தின் கொடியின் வடிவை ஒத்தமைவதால், இத்தேற்றம் பிரித்தானியக் கொடித் தேற்றம் என்ற பெயரால் அழைக்கப்படுகிறது.
மேற்கோள்கள்
பகுப்பு:யூக்ளிடிய வடிவவியல் பகுப்பு:நாற்கரங்கள் பற்றிய தேற்றங்கள்
சீனாவில் இனவாதம்
இன்றைய சீனருக்கும் சீன சிறுபான்மை இனத்தவருக்கும், ஐரோப்பியருக்கும், கறுப்பின மக்களுக்கும், இந்தியருக்குமான உறவாடலில் சீன மக்கள் காட்டும் இனப் பாகுபாட்டை சீனாவில் இனப் பாகுபாடு என்ற கட்டுரை விபரிக்கும். இனப் பாகுபாடு என்ற சொல் Racisim என்ற சொல்லுக்கும் இணையாகவே இங்கு எடுத்தாளப்படுகின்றது.
சீனாவில் மக்கள் வகைப்பாடும் பின்புலமும்
சீனா 92% ஹான் சீனரை பெரும்பானமையாகக் கொண்ட சமூகம் ஆகும். சீனா அதிகாரபூர்வமாக 55 இனச் சிறுபான்மைக் குழுக்களை ஏற்றுக்கொண்டுள்ளது எனினும், சிறுபான்மைக் குழுக்கள் பல பிரச்சினைகளை எதிர்கொண்டே வருகின்றன. சீனாவில் சீன மொழி மட்டுமே அரசல் அலுவல் மொழி. மற்ற மொழிகள் பேசப்படுவதற்கு சுதந்திரம் இருக்கும் என்றாலும். அவை பேணப்படுவதற்கு வாய்ப்புக்கள் குறைவே. சீனாவில் 1949 சீனப் பொதுவுடமைக் கட்சி ஆட்சிக்கு வந்த போது சமய வழிபாடு அடக்குமுறைக்கு உட்பட்டது. தொடர்ந்தும் வெவ்வேறு சமய பின்பற்றுதல்கள் சீன ஒற்றுமைக்கு அல்லது பொதுவுடமைக் கட்சி கட்டுப்பாட்டுக்கு சவால் விடத்தக்க ஒரு கூறாகவே பாக்கபடுகிறது.
வரலாறு
சீனாவின் இனப் பாகுபாட்டு நிலவரத்தை அறிய அதன் வரலாற்றை கருத்தில் கொள்ள வேண்டும்.
மற்ற நாடுகளுடன் ஒப்பீடு
இந்தியா 1947 ஆம் ஆண்டு இங்கிலாந்து காலனித்துவ பேரரசால் ஏற்படுத்தப்பட்ட ஒரு நாடு. மாறாக சீனா அதன் நீண்ட வரலாற்றில் பல முறை ஒரே அரசியல் பிரிவாக, பேரரசாக இருந்திருக்கிறது. இந்தியா போல் அல்லாமல் சீனாவில் என்றும் பல்லின, பன்மொழி, பல் சமய மக்கள் கிட்ட தட்ட ஒரேயளவு அரசியல் பொருளாதார வலிமை உடையனவாக என்றும் இருந்ததில்லை. இந்தியாவில் இனப் பாகுபாடு என்றதிலும் பார்க்க சாதிப் பாகுபாடே பெரும் பிரச்சினையாக இருக்கின்றது.
ஐக்கிய அமெரிக்கா தொடக்கதில் இருந்து வந்தேறிய குடிகளின் நாடு. அதற்கு கறைபடிந்த இனப் பாகுபாடு வரலாறு உண்டு. முதலில் அமெரிக்காவுக்கு வந்த ஐரோப்பியர் பெரும்பான்மை முதற்குடிமக்களை சாவுக்கு இட்டு சென்றனர். பின்னர் அமெரிக்கா ஆபிரிக்க அடிமைகள் வர்த்தகத்தில் ஈடுபட்டது. நீண்ட எதிர்ப்புப் போராட்டங்களுக்கு பின்னர் 1950 களிலேயே கறுப்பின மக்களுக்கு விடுதலை கிடைத்தது. அதன் பின்னர் அமெரிக்க பல்லின மக்கள் உரிமையுடன் வாழக்கூடிய ஒரு நாடாகவே பெரிதும் இருந்து வருகிறது.
ஐரோப்பா காலனித்துவ அடக்குமுறை வரலாற்றைத் தன்னகத்தே கொண்டது. இன்றும் உலகின் பல பாகங்கள் ஐரோப்பாவின் நேரடி நிர்வாகத்திலேயே இருக்கின்றன. விடுதலை அடைந்த நாடுகளும் ஐரோப்பிய மொழி, அரசியல், சட்ட, பொருளாதார, சமய, பண்பாட்டு ஏற்பாடுகளை ஏற்றவையாகவே இருக்கின்றன. இன்றைய ஐரோப்பாவில் ஒப்பீட்டளவில் பல்லின மக்கள் பெரும் நகரங்களில் சுமூகமாக வாழ்கின்றனர்.
சீனர் சிறுபான்மையினர் இனப் பாகுபாடு
சீனா அதிகாரபூர்வமாக 55 இனச் சிறுபான்மைக் குழுக்களை ஏற்றுக்கொண்டுள்ளது எனினும், சிறுபான்மைக் குழுக்கள் பல பிரச்சினைகளை எதிர்கொண்டே வருகின்றன.
எடுத்துக் காட்டாக திபெத்திய மக்களின் திபெத் நிலப்பகுதியை 1950 களில் சீனா வன்முறையாக ஆக்கிரமித்து, அவர்களின் அரசியல் சமய தலைமை வெளியே செல்ல வேண்டி வந்தது. அதன் பின்னர் அவர்கள் சீனாவின் கட்டுப்பாட்டுக்குள் உட்பட்டு அவர்களின் தனித்துவ மொழி, சமய, பண்பாட்டு முறைகள் சீரளிவுக்கு உள்ளாகின (ஆதாரம் தேவை).
சீனர் ஐரோப்பியர் இனப் பாகுபாடு
இன்று, சீனரை விட பொருளாதார, தொழில்நுட்ப, போரியல் நோக்கில் வளர்ச்சி பெற்ற ஐரோப்பியரை சீனர்கள் மரியாதையுடன் பார்க்கின்றனர். அவர்கள் மீது காலனித்துவ வெறுப்பு இருந்தாலும், அவர்களின் தொழில்நுட்ப, பொருளாதார, போரியல் முறைகளை பின்பற்ற இன்றைய சீன அரசு முயலுகிறது. அதனால் ஆங்கிலம் கற்பிக்க பல வெள்ளை இன ஐரோப்பியரை சீனா வரவழைக்கின்றது.
சீனர் கறுப்பினத்தவர் இனப் பாகுபாடு
சீனப் பொதுவுடமைக் கட்சி ஆட்சிக்கு வந்த போது அது தன்னை மூன்றாம் உலக நாடுகளின் தலைமையாகவே பாத்தது. குறிப்பாக ஆபிரிக்க இனத்தவரையும் மேற்கு நாடுகளின் முதலாளித்துவ சக்திக்கு எதிராக அணிதிரட்டுவதில் அக்கறை காட்டியது. எனினும், வெளி நாட்டவருக்கு, குறிப்பாக ஆபிரிக்கர்களுக்கு சீனப் பொதுமக்கள் வரவேற்பு காட்டவில்லை. வெளி நாட்டு கறுப்பின மாணவர்கள் பல்வேறு காலகட்டங்களில் வன்முறைக்கும் துன்புறுத்தலுக்கும் ஆளாகியுள்ளார்கள்.
சீன இந்தியர் இனப் பாகுபாடு
சீனருக்கும் இந்தியருக்குமான இன பாகுபாடு நிலைமையை அறிவது கடினமாகவே இருக்கிறது. காரணம் இரண்டு நாடுகளுக்குமான நேரடித் தொடர்பு மிகவும் மட்டுப்படுத்தப்பட்டதே. சீனாவுக்கும் இந்தியாவுக்குமான அரசியல் தொடர்பு சிறப்பாக அமையவில்லை. குறிப்பாக சீனா இந்தியப் போர், சீன பாகிஸ்தான் நல்லுறவு. இருப்பினும் அரசியல் நிலைமை வைத்து இனப் பாகுபாட்டை பற்றி மதிப்பீடு செய்வது கடினம். எனினும் சீனர்களின் கறுப்பின மக்களுக்கு காட்டும் இனப் பாகுபாட்டை ஒத்தே இந்தியகளுக்கும் காட்டவர் எனலாம்.
சவுக்கு (ஆயுதம்)
சவுகு (Savuku, மலாய் : sauku) என்பது சாட்டையைக் குறிப்பிடும் ஒரு தமிழ்ச் சொல்லாகும். சவுக்கானது பாரம்பரியமாக கைகளில் ஏந்தி  சண்டையிடப் பயன்படுத்தப்பட்ட ஒரு ஆயுதமாகும். இதைக் கொண்டு சண்டையிட இந்திய தற்காப்புக் கலைகளில் குறிப்பாக சிலம்பம் மற்றும் களரிப்பயிற்று ஆகியவற்றில் பயிற்றுவிக்கப்பட்டிருக்கிறது. அதேபோல இந்தோ-மலாய் சிலட் தற்காப்புக் கலையிலும் பயிற்றுவிக்கப்பட்டிருக்கிறது. சிலம்பக் கலையில் சாட்டை நுணுக்கங்களானது சவுக்கு அடி என்றும் அழைக்கப்படுகின்றது. இவை பொதுவாக நடுவொலிப்பியில் நிகழ்த்துகின்றனர்.
வெளி இணைப்புகள்
பகுப்பு:இந்திய ஆயுதங்கள் பகுப்பு:இந்திய கைகலப்பு ஆயுதங்கள்
ரீமா சென்
ரீமா சென் இந்திய திரைப்பட நடிகையும் மாடல் அழகியுமாவார். முதலாவதாக தெலுங்கு திரைப்படங்கள் இரண்டில் நடித்தார். மின்னலே திரைப்படம் மூலம் தமிழ்த் திரைப்படத்துறைக்கு அறிமுகமானார். தெலுங்கு, தமிழ் திரைப்படங்களுக்கு மேலதிகமாக இந்தி, வங்காள மொழித் திரைப்படங்களிலும் நடித்துள்ளார்.
இவர் 2012ஆம் ஆண்டு மும்பை தொழிலதிபரான ஷிவ் கரன்சிங் எப்வரை மணந்தார். இந்த இணையருக்கு ருத்ரவீர் சிங் என்ற மகன் உள்ளார்.
தொல்காப்பியப் பொதுப்பாயிர உரை
தொல்காப்பியப் பொதுப்பாயிரமும், அதன் உரையும் 10 ஆம் நூற்றாண்டில் ஆத்திரையன் பேராசிரியன் எனபவரால் செய்யப்பட்டது.
தொல்காப்பியம் கி. மு. 5 ஆம் நூற்றாண்டு நூல். பனம்பாரனார் தொல்காப்பியரின் உடன்சாலை மாணாக்கர். இவர் தொல்காப்பியத்துக்கு எழுதியுள்ளது சிறப்புப் பாயிரம்.
சிறப்புப் பாயிரம் என்பது நூலின் சிறப்பு, நூலாசிரியரது சிறப்பு ஆகியவற்றைக் கூறுவது. பொதுப்பாயிரம் என்பது நூலின் உள்ளடத்தை விளக்கிக் கூறுவது.
அடிக்குறிப்பு
பகுப்பு:10 ஆம் நூற்றாண்டுத் தமிழ் நூல்கள்
மருத்துவப் பட்ட மேற்படிப்பு தகுதி மற்றும் நுழைவுத் தேர்வு (இந்தியா)
மருத்துவப் பட்ட மேற்படிப்பு தகுதி மற்றும் நுழைவுத் தேர்வு (NATIONAL ELIGIBILITY AND ENTRANCE TEST-PG) இந்தியாவில் உள்ள மருத்துவக் கல்லூரிகளில் 2013 - 2014 கல்வி ஆண்டு முதல் பட்ட மேற்படிப்பு மாணவர் சேர்க்கைக்கு நடத்தப்பட உள்ள பொது நுழைவுத் தேர்வு (Common Entrance Test) ஆகும். இத் தேர்வு 23.12.2012 முதல் 06.12.2012 வரை இந்தியாவின் பல இடங்களில் நடைபெற உள்ளது. இது முழுக்க முழுக்க கணிப்பொறியில் எழுதப்படும் தேர்வாக அமைய உள்ளது.
மேற்கோள்
பகுப்பு:இந்தியாவில் கல்வி
கேரள மாநில மின்சார வாரியம்
வரையறுக்கப்பட்ட கேரள மாநில மின்சார வாரியம் (Kerala State Electricity Board Ltd.), கேரள அரசின் கீழுள்ள ஒரு பொது முகமையாகும். மாநிலத்தில் மின் உற்பத்தி, பரிமாற்றம் மற்றும் வினியோகம் ஆகியன செய்யும் இவ்வாரியம், 1957-ல் உருவாக்கப்பட்டதும், மாநில மின்சக்தித்துறையின் அதிகாரத்திற்குள் வருவதுமாகும்.
வரலாறு
1957, மார்ச் 7, அரசாணை எண்: EL-6475/56/PW-ன் படி கெ.பி.ஸ்ரீதரகைமள் என்பவரின் தலைமையில், ஐந்து உறுப்பினர்களின் ஒத்துழைப்போடு இந்த தொழில் நிறுவனம் தொடங்கப்பட்டது. திரு கொச்சி மின்சாரத் துறையின் அலுவலர்கள் பின் இவ்வாரியத்திற்கு மாற்றப்பட்டார்கள். ஆரம்ப காலமான 1958-ல் 109.5 மெகாவாட் மின்சாரம் உற்பத்தி செய்யப் பட்டிருந்தது. அதன் பின் மின்சாரத் தேவைக் கூடியதால் மற்ற மாநிலங்களில் இருந்து மின்சாரம் வாங்க வேண்டி வந்தது. தற்போது வாரியத்திற்கு அநேகம் நீர்மின் திட்டங்கள் உள்ளன. 2008-ன் கணக்கின்படி 2657.24 மெகாவாட் மின்சாரம், வாரியம் பல்வேறுத் திட்டங்கள் வாயிலாக உற்பத்தி செய்கிறது. ஏறக்குறைய 91,59,399 பயனர்கள் தற்போது உள்ளனர்.
உற்பத்தி
அவைகள்
பரிமாற்றம்
கேரள மின்சக்தி கம்பி வலையமைப்பு தென்னகப் பகுதி மின்பரிமாற்ற அமைப்புடன் இரண்டு 400 kv இரட்டை மின்சுற்று இணைப்புகளால் இணைக்கப்பட்டுள்ளது. அவைகள்
220 kv மற்றும் 110 kv நிலைகளிலான 6 முக்கிய வெளிமாநில மின்பரிமாற்ற இணைப்புகள் உள்ளன.
110 kv இணைப்புகள் பாரசாலை-குழித்துறை மற்றும்
முதன்மை துணை மின்நிலையங்களில் நான்கு 400kv துணை நிலையங்களும், பதினேழு 220kv துணை நிலையங்களும் உட்படும். முக்கிய மின் கம்பி இணைப்புகள் 220kv -ஐ கொண்டதாகும்.
ராஜ மோகன்
ராஜ மோகன் 1937 ஆம் ஆண்டு வெளிவந்த தமிழ்த் திரைப்படமாகும். பிரேம் சேத்னா இயக்கத்தில் வெளிவந்த இத்திரைப்படத்தில் கே. பி. கேசவன், பி. யு. சின்னப்பா, காளி என். ரத்தினம் மற்றும் பலரும் நடித்திருந்தனர். இப்படமானது வை. மு. கோதைநாயகியின் ராஜமோகன் என்ற புதினத்தின் தழுவலாகும்.
கேரள மாநில மின்சார வாரியம்
பரிமாற்றம்
வாரியத்தின் மின்பரிமாற்றம் வட மற்றும் தேன் மண்டலங்கலாக பிரிக்கப்படுள்ளது.
ராஜ மோகன்
கதைச்சுருக்கம்
மோகன் என்பவன் ஒரு அனாதை இளைஞனாவான். அவன் பத்திரிக்கை அதிபரான தர்மலிங்கத்தின் மகளான ராஜம் என்பவளை காதலிக்கிறான். மோகனின் வளர்ப்புத் தாய் கல்யாணி என்பவராவார். மோகனின் உண்மையான தாய் யார் என்பதும், ராஜமும் மோகனும் இறுதியில் சேர்ந்தார்களா என்பதுமே கதைமுடிவாகும்.
கேரள மாநில மின்சார வாரியம்
பரிமாற்றம்
மாநில மின்சுமை அனுப்புகை மையம்(SLDC) கலமசேரியில் அமைந்துள்ளது. திருச்சூர் மடக்கத்தரா 400 kv துணை மின்நிலையம் கேரளத்தின் முதல் 400 kv துணை மின்நிலையம் ஆகும்.
ராஜ மோகன்
உசாத்துணை
பகுப்பு:1937 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பி. யு. சின்னப்பா நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
கேரள மாநில மின்சார வாரியம்
வினியோகம்
வாரியம் கேரள மாநிலத்தில், திருச்சூர் மாநகராட்சி மற்றும் மூனாறு (கண்ணன் தேவன் குன்றுகள் தவிர்த்து மாநிலம் முழுமைக்கும் மின் வினியோகம் செய்கிறது. வினியோகத் தேவைகளுக்காக வாரியம் மூன்று தலமாக பிரிக்கப்பட்டுள்ளது. அவை தேன் மண்டலம், மத்திய மண்டலம், வடக்கு மண்டலம்.
வெளியிணைப்புகள்
பகுப்பு:கேரளம்
பெரிஞ்சான்குட்டி ஆறு
பெரியாற்றின் மற்ற துணையாறுகள்
பகுப்பு:கேரள ஆறுகள்
கிருஷ்ணராயபுரம் பிடாரி அழகநாச்சியம்மன் கோயில்
கிருஷ்ணராயபுரம் பிடாரி அழகநாச்சியம்மன் கோயில் தமிழ்நாட்டில் கரூர் மாவட்டம், கிருஷ்ணராயபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரி அழகநாச்சியம்மன் சன்னதியும், குருநாதசுவாமி உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அமுதசாகரம்
அமுதசாகரர் என்பவரால் இயற்றப்பட்ட நூல் அமுதசாகரம். உயிரைத் தளிர்க்கச் செய்வது அமிழ்தம். அம்மும் உணவு அமுதம். உணவு உடலைத் தளிர்க்கச் செய்யும். சாகரம் என்பது கடல். சமணர் தம் தெய்வம் அருகனை அமுதசாகரர் என்பர். அருகன் பெயர் பூண்ட இப்புலவரால் செய்யப்பட்ட நூல் அமுதசாகரம்.
அமுதசாகரனார் யாப்பருங்கலம் என்னும் நூலை எழுதினார். இது ஆசிரியப்பாவால் ஆன நூற்பாக்களைக் கொண்டது. பின்னர் இவரே யாப்பருங்கலக்காரிகை என்னும் நூலைச் செய்தார். இது கட்டளைக்கலித்துறை என்னும் யாப்பால் அமைந்த நூற்பாக்களைக் கொண்டது. யாப்பருங்கல நூலுக்குப் பழைய விருத்தி உரை ஒன்று உள்ளது. அதிலிருந்து 76 நூற்பாக்களைத் தொகுத்து முனைவர் க.ப.அறவாணன் அமுதசாகரம் என்னும் பெயரில் ஒரு நூலை உருவாக்கியுள்ளார்.
இதனைத் தனிநூலாகத் தொகுத்ததற்கான விளக்கம் புலப்படவில்லை.
நாரி கான்ட்ராக்டர்
நரிமன் ஜம்சேஜி நாரி கான்ட்ராக்டர் (Nariman Jamshedji "Nari" Contractor, மார்ச்சு 7, 1934), ஓர் இந்தியத் துடுப்பாட்டக்காரர்). இவர் 31 தேர்வுத் துடுப்பாட்டப் போட்டிகளிலும், 138 முதல்தர துடுப்பாட்டப் போட்டிகளிலும் கலந்து கொண்டுள்ளார். 1955 இலிருந்து 1962 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். இந்தியா தேசிய அணியின் முன்னாள் அணித் தலைவராகவும் 1959/60, 1961/62 இல் பணியாற்றியவர்.
.
பகுப்பு:இந்தியத் துடுப்பாட்டக்காரர்கள் பகுப்பு:1934 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
மனித உரிமைப் பாதுகாப்பு மையம்
மக்கள் உரிமைப் பாதுகாப்பு மையம் தமிழ்நாட்டில் இயங்கும் ஒரு மனித உரிமைகள் அமைப்பு ஆகும். வழக்கறிஞர்கள் முன்னின்று இயங்கும் இந்த அமைப்பு சாதிய தீண்டாமையை ஒழிப்பதில், மொழி உரிமைகளை நிலைநாட்டுவதில், தொழிலாளர் பெண்கள் உரிமைகளைப் பேணுவதில், காவல்துறை அதிகார துர்பிரோயகங்களை கண்காணிப்பதில்,  வணிக நிறுவனங்களில் அத்துமீறிய நடத்தைகளை கட்டுப்படுத்துவதில் அக்கறை காட்டி இயங்கி வருகிறது. "மனித உரிமை காப்போம்! மக்கள் விடுதலைக்கு அணிவகுப்போம்!'' என்பதே இவர்களின் முழக்கம் ஆகும். இவர்கள் தமிழ்நாட்டின் பல்வேறு மாவட்டங்களில் கிளைகள் அமைத்து செயற்பட்டு வருகின்றார்கள்.
தில்லைச் சிற்றம்பலத்தில் தமிழ் மொழியில் ஆறுமுக சாமிக்குத் துணை நின்ற அமைப்புகளில் இந்த அமைப்பும் முக்கிய பங்காற்றியது.
வெளி இணைப்புக
பகுப்பு:மனித உரிமை அமைப்புகள் பகுப்பு:தமிழ்நாட்டு இடதுசாரி அமைப்புகள் பகுப்பு:தமிழர் மனித உரிமை அமைப்புகள்
மரியோ பலோட்டெலி
மரியோ பர்வூயா பலோட்டெலி  (Mario Barwuah Balotelli, பிறப்பு: ஆகத்து 12, 1990)  இத்தாலியைச் சேர்ந்த காற்பந்தாட்ட விளையாட்டு வீரர். பலோட்டெலி மான்செஸ்டர் சிட்டி காற்பந்துக் கழக அணியிலும் இத்தாலிய தேசிய அணியிலும் முன்னால் நின்று தாக்கி ஆடும் காற்பந்தாட்டளராக உள்ளார்.
பலோட்டெலி தனது காற்பந்தாட்ட வாழ்வை ஏ.சி. லூமெசான் அணியில் துவங்கினார். முன்னதாக பார்செலோனா காற்பந்தாட்டக் கழகத்தில் விளையாட எடுத்த முயற்சிகள் தோல்வியுற்றன. பின்னர் 2007ஆம் ஆண்டில் மிலன் இன்டர்நேசனியனோல் கழகத்தில் சேர்ந்தார். அங்கு அணியின் பயிற்சியாளருடன் பிணக்குகளுடனான உறவு இருந்தது. பல ஒழுங்குமுறைச் சிக்கல்களுக்குப் பிறகு சனவரி 2009இல் இன்டர் மிலன் முதலாம் அணியிலிருந்து இடைநீக்கம் செய்யப்பட்டார்.
இத்தாலியத் தொலைக்காட்சி ஒன்றில் ஏ.சி.மிலன் சீருடையுடன் தோன்றியதால் மார்ச் 2010இல் இன்டர் மிலன் இரசிகர்கள் மிகவும் கொதிப்படைந்தனர். இதனால் இவரது விளையாட்டு வாழ்வு இன்டர் மிலன் அணியில் முடிந்தது என்ற நிலையில் தொடர்ந்து இன்டருக்கு ஆடி வந்தார். முன்னாள் பயிற்சியாளர் ராபர்டோ மொன்சினி இவருக்கு புதுவாழ்வு கொடுக்கும் வகையில் மான்செஸ்டர் சிட்டி கழக அணியில் ஆகத்து 2010இல் சேர்த்துக் கொண்டார். இங்கும் இவரது ஆட்டமும் விளையாட்டு மைதானத்திற்கு வெளியேயான நடத்தையும் குறிப்பிடக்கூடியதாக இல்லை.
வெளி இணைப்புகள்
பகுப்பு:இத்தாலிய கால்பந்து வீரர்கள் பகுப்பு:1990 பிறப்புகள் பகுப்பு:வாழும் நபர்கள்
பெர்மாவின் தத்துவம்
ஒளியியலில், பெர்மாவின் தத்துவம் (Fermat's principle அல்லது principle of least time) என்பது ஒளிக்கதிர் ஒன்று ஒரு புள்ளியில் இருந்து இன்னொரு புள்ளிக்கு செல்லும் போது ஒளியானது மிகக் குறைந்த நேரத்தில் செல்லும் பாதை வழியாகவே செல்லும் என்பதை விளக்கும் தத்துவம் ஆகும். இத்தத்துவம் சில வேளைகளில் ஒளிக்கதிரின் வரைவிலக்கணத்திற்கும் பயன்படுத்தப்படுகிறது. இந்தத் தத்துவம் பிற அலை இயக்கங்களுக்கும் பொருந்தும்.
கண்ணாடிகளில் எதிரொளிப்பு, வெவ்வெறு ஊடகங்களில் ஒளி முறிவு, அல்லது முழு அக எதிரொளிப்பு போன்றவைகளை விளக்கவும் பெர்மாவின் தத்துவம் பயன்படுத்தப்படுகிறது. இது கணித முறைப்படி (குறைந்த அலைநீளங்களுக்கு) ஐகன்சு-பிரெனெல் தத்துவத்தின் மூலம் விளக்கப்படுகிறது.
மேற்கோள்கள்
பகுப்பு:ஒளியியல் பகுப்பு:வடிவ ஒளியியல்
மின்னணுத் தோற்றப் படங்காட்டி
மின்னணுத் தோற்றப் படங்காட்டி (Electronic visual display) என்பது நிகழ்ப்பட படங்காட்டியாகவும், நிரந்தர பதிவாக்கமில்லாமல் மின்னணுவாக அனுப்புகிற படிமங்களைக்காட்டலும், வெளியிடு கருவியாகவும், தோற்றப் வரவேற்பாகவும், தட்டைப் பலகக் படங்காட்டிகளையும் உள்ளடக்கிய படங்காட்டு நுட்பங்கள் ஆகும்.
தொலைக்காட்சித் தொகுப்பு, அல்லது கணினித் காட்சித்திரை ஆகியவை மின்னணுத் தோற்றப் படங்காட்டியின் பொது பயன்பாடுகள் ஆகும்.
பகுப்பு:படங்காட்டு கருவிகள்
மிரட்டுநிலை ஊராட்சி
மிரட்டுநிலை ஊராட்சி (Mirattunilai Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அரிமளம் வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2737 ஆகும். இவர்களில் பெண்கள் 1379 பேரும் ஆண்கள் 1358 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கே. இராதாகிருஷ்ணன் (அரசியல்வாதி)
'''கே. இராதாகிருஷ்ணன்' (K. Radhakrishnan'') (பிறப்பு 24 மே 1964) ஓர் இந்திய அரசியல்வாதி ஆவார். இவர் தற்போது கேரளாவின் பிணறாயி விஜயனின் இரண்டாவது அமைச்சகத்தில் பட்டியல் சாதியினரும் பட்டியல் பழங்குடியினரும் துறை, பிற்படுத்தப்பட்டோர் நலம், தேவஸ்வம், நாடாளுமன்ற விவகாரங்கள் ஆகிய துறைகளின் அமைச்சராக இருக்கிறார். மேலும், இந்தியப் பொதுவுடமைக் கட்சி (மார்க்சிசம்) கட்சியின் மத்திய குழு உறுப்பினராகவும் இருக்கிறார். இவர் 2006 முதல் 2011 வரை கேரள சட்டமன்றத்தின் முன்னாள் பேரவைத் தலைவராக இருந்தார். திருச்சூரைச் சேர்ந்த அரசியல்வாதியான இவர், 1996 முதல் 2001 வரை எ. கி. நாயனாரின் மூன்றாவது அமைச்சகத்தில் பட்டியல் சாதியினர், பட்டியல் பழங்குடியினர் விவகாரங்கள் மற்றும் இளைஞர் விவகார அமைச்சராகவும் பணியாற்றினார். இவர் சேலக்கரை சட்டமன்றத் தொகுதியிலிருந்து தேர்ந்தெடுக்கப்பட்டு, 1996 முதல் 2016 வரை சட்டமனற உறுப்பினராக பணியாற்றினார்.
ஆரம்ப கால வாழ்க்கை
இவர், கேரளாவின் இடுக்கி மாவட்டத்தின் புல்லிக்கானம் வாகாமன் என்ற கிராமத்தில் 24 மே 1964 அன்று பிறந்தார். இவரது தந்தை எம். சி. கொச்சுன்னி ஒரு தோட்டத் தொழிலாளி - தாயார் சின்னம்மா ஒரு இல்லத்தரசி. தொன்னூர்கரை பள்ளியில் தனது ஆரம்பக் கல்வியை முடித்த இவர் தனது உயர்நிலைப் பள்ளிக் கல்வியை சேலக்கரை பள்ளியில் முடித்தார். இராதாகிருஷ்ணன் வடக்காஞ்சேரி சிறீ வியாச என்எஸ்எஸ் கல்லூரியிலும், திருச்சூர் சிறீ கேரளா வர்மா கல்லூரியிலும் இளங்கலை பட்டப்படிப்பை முடித்து அரசியலில் ஈடுபட்டார். ஒரு நல்ல விவசாயியான இவர் தனது தொகுதி மக்களுடன் நெருக்கம் கொண்டவர். முன்னாள் அமைச்சராகவும், பேரவைத் தலைவராகவும் இருந்தபோதிலும் இவரது எளிமையான வாழ்க்கை முறை இவரை ஒரு சாதாரண மனிதனின் தலைவராக ஆக்கியுள்ளது.
அரசியல் வாழ்க்கை
இவர், இந்திய மாணவர் சங்கத்தில் தீவிர உறுப்பினராக இருந்தார். சிறீ கேரளா வர்மா கல்லூரியின் பிரிவு செயலாளராகவும், சேலக்கரை பகுதி செயலாளராகவும், திருச்சூர் மாவட்ட செயலக உறுப்பினராகவும் அதன் தலைவராகவும் இருந்தார். இவர் செல்லக்கரை தொகுதி குழு செயலாளராகவும், இந்திய ஜனநாயக வாலிபர் சங்கத்தின் மாநில குழு உறுப்பினராகவும் பணியாற்றினார், இப்போது இவர் இந்தியப் பொதுவுடமைக் கட்சியின் (மார்க்சிசம்) மத்திய குழு உறுப்பினராக உள்ளார். 1991 ஆம் ஆண்டு திருச்சூர் மாவட்ட அமைப்புக்கு வள்ளத்தோள் நகர் பிரிவில் இருந்து தேர்ந்தெடுக்கப்பட்டார். 1996, 2001, 2006 இல் சட்டமன்றத்திற்கு தேர்ந்தெடுக்கப்பட்டார். 1996 முதல் 2001 வரை பிற்படுத்தப்பட்ட மற்றும் பட்டியல் சமூகங்கள் மற்றும் இளைஞர் விவகார நல அமைச்சராக பணியாற்றினார். இவர் 2001 முதல் 2006 வரை எதிர்க்கட்சித் தலைமைக் கொறடாவாகவும் இருந்தார்.
கே.ராதாகிருஷ்ணன் கேரள சட்டப் பேரவையின் 18வது பேரவைத் தலைவராக பணியாற்றினார்.
மேற்கோள்கள்
பகுப்பு:பதின்மூன்றாவது கேரளச் சட்டமன்ற உறுப்பினர்கள் பகுப்பு:1964 பிறப்புகள் பகுப்பு:வாழும் நபர்கள் பகுப்பு:மலையாள அரசியல்வாதிகள்
மா. அருணாசலம்
'''மா. அருணாசலம்''' (1912 - 1989) என்பவர் தமிழ்நாடு மாநிலம் விருதுநகரைச் சேர்ந்த ஒரு பள்ளி ஆசிரியராவார். இவர் இந்தியக்குடியரசின் முன்னாள் தலைவர் இராஜேந்திரப் பிரசாத்திடம் நல்லாசிரியர் விருது பெற்றவர். தமிழ்நாடு பாடநூல் கழகத்தின் உறுப்பினராகவும், தமிழக அரசு கல்வியாளர் குழுவின் ஒருவராகவும் இருந்துள்ளார்.
இளமை
மா. அருணாசலம், 1912ம் ஆண்டு அக்டோபர் 14ம் நாள் மாரியப்பநாடார் பூவாயியம்மாள் ஆகியோருக்கு மகனாக விருதுநகரில் பிறந்தார். தனது பள்ளிப் படிப்பை விருதுநகர் கே. வி. எஸ் பள்ளியிலும் பட்டப் படிப்பை மதுரை அமெரிக்கன் கல்லூரியிலும் Literature of Teaching படிப்பை செயின்ட் ஜோசப் கல்லூரியிலும் முடித்து பொருளியல் துறையின் பட்ட மேற்படிப்பில் சென்னை மாகாண அளவில் இரண்டாமிடம் பெற்றார்.
பின்னர் இந்தியக் குடிமைப் பணியில் தேர்வானார். ஆனால் அவர் படித்த கே. வி. எஸ். பள்ளியில் உதவி தலைமையாசிரியர் பணி கிடைக்கவே அங்கு மாற்றலானார்.
தலைமையாசிரியர்
கே. வி. எஸ். பள்ளியில் உதவி தலைமையாசிரியராய் பணிபுரிந்து பின்னர் 1941ம் ஆண்டு திருமங்கலம் பி. கே. என் ஆண்கள் மேல்நிலைப் பள்ளியின் தலைமையாசிரியராக சேர்ந்து ஏறத்தாழ 31 ஆண்டுகாலம் பணிபுரிந்தார். இவரால் அப்பள்ளியில்
பதவிகளும் விருதுகளும்
இவர் பணியாற்றிய பதவிகள் மற்றும் பெற்ற விருதுகள் பின்வருமாறு.
ஜெயவந்திபென் மேத்தா
ஜெயவந்திபென் மேத்தா (Jayawantiben Mehta)(20 திசம்பர் 1938 - 7 நவம்பர் 2016) என்பவர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராக இருந்தார்.
சட்டமன்ற உறுப்பினர்
1975-ல் பிரகடனப்படுத்தப்பட்ட அவசரநிலையின் போது, ஜெயவந்திபென் மேத்தா 19 மாதங்கள் சிறையிலிருந்தார். ஜெயவந்திபென் 1978-ல் மகாராட்டிர சட்டமன்றத்திற்கு ஓபரா ஹவுஸ் தொகுதியிலிருந்து தேர்ந்தெடுக்கப்பட்டு 1985 வரை இரண்டு முறை பணியாற்றினார்.
மக்களவை உறுப்பினர்
1989-ல் ஜெயவந்திபென் மேத்தா முதன்முதலில் மக்களவைக்கு தேர்ந்தெடுக்கப்பட்டார். பின்னர் 1996 மற்றும் 1999ஆம் ஆண்டுகளில் இவர் மீண்டும் தேர்ந்தெடுக்கப்பட்டார். 1999 முதல் 2004 வரை வாஜ்பாய் அரசாங்கத்தில் மின்துறை அமைச்சராக இருந்தார்.
ஜெயவந்திபென் மேத்தா 1989-ல் ஒன்பதாவது மக்களவையில் வடகிழக்கு மும்பை மக்களவைத் தொகுதியினையும், 1996 மற்றும் 1999-ல் 11வது மற்றும் 13வது மக்களவையில் தெற்கு மும்பை மக்களவைத் தொகுதியினையும் பிரதிநிதித்துவப்படுத்தினார்.
பாஜக பணி
ஜெயவந்திபென் 1991 முதல் 1995 வரை பாஜகவின் மகளிர் அணித் தலைவராகவும், 1993 முதல் 1995 வரை பாரதிய ஜனதா கட்சியின் துணைத் தலைவராகவும் பணியாற்றினார்.
மேற்கோள்கள்
<references group="" responsive="1">
வெளி இணைப்புகள்
பகுப்பு:9வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:13வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:2016 இறப்புகள் பகுப்பு:1938 பிறப்புகள் பகுப்பு:மகாராட்டிர அரசியல்வாதிகள் பகுப்பு:மக்களவை உறுப்பினர்கள் பகுப்பு:மகாராட்டிர சட்டமன்ற உறுப்பினர்கள் பகுப்பு:மகாராட்டிர மக்கள்
பட்டாபிராம் நாகவல்லியம்மன் கோயில்
பட்டாபிராம் நாகவல்லியம்மன் கோயில் தமிழ்நாட்டில் திருவள்ளூர் மாவட்டம், பட்டாபிராம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நாகவல்லிஅம்மன் சன்னதியும், முப்பெரும் தேவியர், துர்க்கை, ஐயப்பன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி மூன்று காலப் பூசைகள் நடக்கின்றன. ஆடி மாதம் முக்கிய திருவிழா நடைபெறுகிறது.
சோடியம் அசிட்டேட்டு
சோடியம் அசிட்டேட்டு என்பது அசிட்டிக் காடியின் சோடிய உப்பு. பல்வேறு பயன்பாட்டுக்காக இவ் வேதிப்பொருள் மலிவாக (குறைந்த செலவில்) பெரிய அளவில் தொழிலகங்களில் உற்பத்தி செய்யப்படுகின்றது. இரண்டு கரிம அணுக்கள் கொண்ட இவ் வேதிப்பொருள் [CH3COO]− என்னும் எதிர்ம மின்மியாகிய (அயனியாகிய) அசிட்டேட்டு, நேர்ம மின்மியாக உள்ள சோடியத்துடன் சேர்ந்து சோடியம் அசிட்டேட்டு ஆகின்றது.
தொழிலகங்கள்
நெசவாலைகளில் கழிவுக் கந்தகக் காடியை நடுமைப் படுத்த (காடித்தன்மையை ஈடுகட்டி நடுமைப்படுத்த) சோடியம் அசிட்டேட்டு பயன்படுகின்றது. செயற்கை இரப்பர் உற்பத்தியில் குளோரோப்பிரீனை உறுதியேற்றும் வல்க்கனாக்கும் செயற்பாட்டை மட்டுப்படுத்த சோடியம் அசிட்டேட்டு பயன்படுத்தப்படுகின்றது. தோல் பதனிடும் தொழிலிலும் இது பயன்படுகின்றது
உயிர்வேதியியல் பயன்பாடு
சோடியம் அசிட்டேட்டு உள்ள கரைசல் உயிர்வேதியியலில் காரக்காடித்தன்மை(pH) விரைந்து மாறாமல் இருக்க ஓர் இடைமமாகப் பயன்படுகின்றது. உயிர்வேதியியலில் காரக்காடித்தன்மையின் அளவு வேதி வினைகளை வெகுவாக மாற்ற வல்லது.
பகுப்பு:அசிட்டேட்டுகள் பகுப்பு:சோடியம் சேர்மங்கள் பகுப்பு:உணவின் சேர்ப்பிகள் பகுப்பு:ஒளிப்படக்கலை வேதிப்பொருட்கள் பகுப்பு:உணவுச் சேர்பொருட்கள்
யுரேனியம்(IV) அயோடைடு
யுரேனியம்(IV) அயோடைடு (Uranium(IV) iodide) UI4 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். யுரேனியம் டெட்ரா அயோடைடு என்ற பெயராலும் இது அழைக்கப்படுகிறது. இவ்வுப்பில் யுரேனியம் +4 ஆக்சிசனேற்ற நிலையில் உள்ளது.
தயாரிப்பு
யுரேனியத்துடன் மிகையளவு யுரேனியத்தைச் சேர்த்து வினைபுரியச் செய்தால் யுரேனியம்(IV) அயோடைடு உருவாகிறது.
பண்புகள்
யுரேனியம்(IV) அயோடைடு கருப்பு நிறத்தில் ஒரு திடப்பொருளாக ஊசி போன்ற படிகங்களை உருவாக்குகிறது. சூடாக்கும்போது, இது யுரேனியம் மூவயோடைடு மற்றும் அயோடின் வாயுவாகப் பிரிகிறது. ஒற்றைச் சாய்வு படிகத்திட்டத்தில் C2/c என்ற இடக்குழுவில் யுரேனியம்(IV) அயோடைடு படிகமாகிறது.
மேற்கோள்கள்
பகுப்பு:யுரேனியம் சேர்மங்கள் பகுப்பு:அயோடைடுகள் பகுப்பு:ஆக்டினைடு ஆலைடுகள்
மீசாலை திருநீலகண்ட வெள்ளை மாவடிப் பிள்ளையார் கோவில்
== அமைவிடம் ==
மீசாலை திருநீலகண்ட வெள்ளை மாவடிப்பிள்ளையார் ஆலயம் இயற்கை வளம் நிறைந்த இலங்கையின் வடமாகாணத்தின் யாழ் குடா நாட்டின் தென்மராட்சிப் பிரதேச செயலகப்பிரிவுக்குட்பட்ட மா, பலா, தென்னை போன்ற மரங்களால் சூழப்பட்ட மீசாலைக் கிராமத்தில்ஏ-9 வீதிக்கண்மையில் மீசாலை அல்லாரை வீதியில் அமைந்துள்ளது.
ஆலயவரலாறு
ஐரோப்பிய நாட்டவரான போர்த்துக்கேயரின் இலங்கை வருகைக்கு முன்னரே கிட்டத்தட்ட ஐந்நூறு ஆண்டுகளுக்கு முன்னரே இக் கிராம வாசிகளின் வழிபாட்டுக்குட்பட்ட ஆலயமாக விளங்கியுள்ளது. இதன் வரலாற்றை கர்ணபரம்பரை தகவல்கள் வாயிலாகவும் தற்போது இப்பிரதேசத்தில் வாழ்கின்ற பெரியோர்களின் வாய்மொழி நேர்காணல் மூலமும், கோவில் தொடர்பான உறுதிகள், நீதிமன்ற ஆவணங்கள் , ஆலயத்தினால் வெளியிடப்பட்ட சிறப்பு மலர்களாலும் அறிய முடிகிறது. கடந்த அரை நூற்றாண்டுக்கு பிற்பட்ட வரலாறு ஆதார பூர்வமானதாக உள்ளது. இவ் ஆலயம் மூர்த்தி, தலம், தீர்த்தம் என்ற கோவிலுக்கு சிறப்பம்சம் மிக்கது. ஆலய மூலமூர்த்தியான விநாயகர் மிகவும் சிறியது.ஆனால் கீர்த்தி மிக்கது. கத்தோலியர்களான போர்த்துக்கேயர் தமது மதத்தை பரப்புவதற்காக இந்துசமய செயற்பாடுகளை முடக்கி ஆலயங்களை இடித்து வருவதை அறிந்த இவ்வூர் மக்கள் வெள்ளைமாமர அடியில் மூல லிங்கமாகிய விநாயகரை புதைத்துவிட்டனர். போர்த்துக்கேயர், ஒல்லாந்தர், ஆங்கிலேயர் என அந்நியர் ஆட்சி தொடர்ந்த்தால் இரண்டு நூற்றாண்டுக்குமேல் கவனிக்கப்படாது ஆலயம் இருந்த இடம் தெரியாது போய்விட்டது.
முகமாலையை சேர்ந்த கேகயர்த்தன முதலியார் என்பவர் தனது காணியில் கொள்ளு பயிரிடும்படி முத்தன் எனும் விவசாயிக்கு பணித்தார். முத்தன் நிலத்தை கொள்ளு விதைப்பதற்காக தரையை பண்படுத்திக்கொத்தினார். கொத்தும்போது வெள்ளை மா மரத்தின் அடியில்திருநீலகண்டம் எனும் ஜந்து புகுந்தது. அதைதேடி முத்தன் ஆழமாக்க்கொத்தும் போது மண் வெட்டி ஒரு பொருளில் பட்டு சத்தம் கேட்டது. திருநீலகண்டம் மறைந்து விட்டது. அவ்விடத்தில் இரத்தம் பெருகியது. அதை கண்ட முத்தனின் மனநிலை மாற்றம் ஏற்பட்டு மயக்கம் ஏற்பட்டது. முத்தன் இரவு படுக்கையில் இருக்கும்போது கனவில் விநாயகர் உருவத்தில் தோன்றி " துன்ப படாதே, அவ்விடத்தே ஒரு விநாயகர் சிலை இருக்கின்றது. அதை எடுத்து நீராட்டி அந்த மாவின் அடியில் வைத்து பூசிப்பாயாக. நீ உண்ணும் உணவில் ஒரு பகுதியை எனக்கு படைத்துவிடு"என்று கூறினார். விடிந்ததும் அந்த அடியார் விநாயகர் சிலையை தோண்டி எடுத்து அந்த மரத்தடியில் வைத்து அமுது செய்து வணங்கினார்.